
AVIZ
asupra propunerii legislative pentru modificarea şi completarea Legii nr.218 din 23 iulie 2016 privind protejarea şi sprijinirea persoanelor afectate de emisiile de substanţe nocive provenite din extracţiile de ţiţei din zona Suplacu de Barcău
În conformitate cu prevederile art.95 din Regulamentul Camerei Deputaţilor, republicat, cu modificarile și completările ulterioare, Comisia pentru mediu şi echilibru ecologic a fost sesizată spre dezbatere şi avizare cu propunerea legislativă pentru modificarea şi completarea Legii nr.218 din 23 iulie 2016 privind protejarea şi sprijinirea persoanelor afectate de emisiile de substanţe nocive provenite din extracţiile de ţiţei din zona Suplacu de Barcău,  trimisă cu adresa nr. Pl-x. 526 din 04 decembrie 2017. 
Senatul, în calitate de primă Cameră sesizată, a respins propunerea legislativă în şedinţa din 27 mai 2017. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificarile și completările ulterioare, Camera Deputaţilor este Cameră  decizională. 

Potrivit prevederilor art.61 din Regulamentul Camerei Deputaţilor, republicat, cu modificarile și completările ulterioare, Comisia pentru mediu şi echilibru ecologic a dezbătut propunerea legislstivă în şedinţa din data de 06 februarie 2018.

În urma dezbaterilor, membrii comisiei au hotărât, cu majoritate de voturi (1 abținere), avizarea negativă a propunerii legislative pentru modificarea şi completarea Legii nr.218 din 23 iulie 2016 privind protejarea şi sprijinirea persoanelor afectate de emisiile de substanţe nocive provenite din extracţiile de ţiţei din zona Suplacu de Barcău.

Consilier parlamentar, 

Andreea Negulescu

